section_heading: Opis
paragraph_text: Uz prirodne ljepote, kanjon Čikole poznat je po zipline-u koji se proteže od 30 do 120 m nadmorske visine i ukupne duljine 1,4 km, što ga uvrštava među najdulje zipline-e u Hrvatskoj. Ljubitelji adrenalina mogu birati između tri zipline-a duljine 250, 500 i 650 metara duž kojih se mogu voziti po čeličnom užetu brzinom do 70 km/h. mini|desno|280px|Kanjon rijeke Čikole. Sutok rijeka Čikole i Krke jedan je od najneobičnijih u Hrvatskoj. Dijeli ih otok Kalički busen i “jezero” Torak, zapravo vrelo nalik jezeru. Neobičnosti prizora doprinosi neravnoteža između ovih dviju rijeka – Krke s jedne strane koja je ujezerena, i 3 kilometra Čikole koji su potopljeni izdizanjem sedrene barijere Skradinskog buka. Jezersko vrelo Torak promjera je 150 m, te dubine 30 m.